Il-Kunsill illum ħatar 181 membru u 181 membru supplenti fil-Kumitat tar-Reġjuni għall-mandat il-ġdid tiegħu ta' ħames snin. Il-mandat il-ġdid ser jibda fis-26 ta' Jannar 2020 u jintemm fil-25 ta' Jannar 2025. Il-Kumitat tar-Reġjuni bħalissa huwa magħmul minn 350 rappreżentant ta' korpi reġjonali jew lokali, li jew għandhom mandat elettorali ta' awtorità reġjonali jew lokali jew inkella huma politikament responsabbli quddiem assemblea eletta. Id-daqs tal-kumitat ser jitnaqqas għal 329 membru ladarba r-Renju Unit joħroġ mill-UE. Il-Kunsill jaħtar il-membri tal-kumitat u l-istess numru ta' membri supplenti f'konformità mal-proposti magħmula minn kull stat membru. Il-ħatra attwali tikkonċerna n-nomini li ġew ikkomunikati lill-Kunsill qabel il-15 ta' Novembru 2019. Il-membri u l-membri supplenti l-oħra ser jinħatru f'data aktar tard. Deċiżjoni tal-Kunsill li taħtar il-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2020 sal-25 ta' Jannar 2025 Il-kompożizzjoni tal-Kumitat tar-Reġjuni u tal-Kumitat Ekonomiku u Soċjali Ewropew: il-Kunsill jadotta adattamenti (stqarrija għall-istampa, 21/05/2019) Ara l-paġna tal-laqgħa